b'\n_START_ARTICLE_\nMjels S\xc3\xb8\n_START_PARAGRAPH_\nMjels S\xc3\xb8 er en 45 hektar  stor og op til 4 meter dyb  s\xc3\xb8 p\xc3\xa5  det nordlige Als beliggende mellem Mjels Vig og Bunds\xc3\xb8, ved landsbyerne Mjels og Oksb\xc3\xb8l sydvest for Nordborg. Den var oprindelig en fjordarm, men blev adskilt fra havet ved Danmarks f\xc3\xb8rste indd\xc3\xa6mning i 1590, iv\xc3\xa6rksat  af Frederik 3.s lillebror, hertug Hans den Yngre. F\xc3\xb8rst i 1852 begyndte  man  en egentlig afvanding, f\xc3\xb8rst med en vindm\xc3\xb8lle og i 1867 med en 24 hk dampmaskine til at pumpe vandet ud af s\xc3\xb8en. Omr\xc3\xa5det blev anvendt til kreaturgr\xc3\xa6sning og i nogle f\xc3\xa5 \xc3\xa5rtier som dyrket mark._NEWLINE_Aage V. Jensens Fond overtog  arealet i 2005 via en jordfordeling med s\xc3\xb8ens mange lodsejere._NEWLINE_Man iv\xc3\xa6rksatte et naturgenoprettelses projekt i forbindelse med Vandmilj\xc3\xb8plan II og i samarbejde med Nordborg Kommune og S\xc3\xb8nderjyllands Amt. Pumperne blev slukket og Mjels S\xc3\xb8 blev  genskabt til sit nuv\xc3\xa6rende niveau i l\xc3\xb8bet af 3 m\xc3\xa5neder. _NEWLINE_Et oplevelses- og formidlingssted blev etableret i 2017 i pumpehuset ved d\xc3\xa6mningen i vestenden af s\xc3\xb8en.  Fra den godt 2 km lange sti langs s\xc3\xb8ens nordside er der set over 140 fuglearter, bl.a. talrige grav\xc3\xa6nder og r\xc3\xb8rh\xc3\xb8ns'